האקדמיה האמריקאית לאמנויות ולספרות

האקדמיה האמריקנית לאמנויות ולספרות (באנגלית: American Academy of Arts and Letters) היא חברה לשם כבוד המונה 250 חברים, שמטרתה "לטפח, לסייע ולשמור על מצוינות" בתחומי האמנות, הספרות והמוזיקה בארצות הברית. החברים נבחרים על ידי חברי האקדמיה לכל ימי חייהם וחברים חדשים נבחרים במותם של חברים מכהנים. האקדמיה מעניקה מדי שנה 70 פרסים ומענקים להצטיינות ועידוד יוצרים. האקדמיה ממוקמת ב-Audubon Terrace בשכונת וושינגטון הייטס במנהטן, ניו יורק. מבנה האקדמיה כולל ספרייה, ארכיון, אודיטוריום המשמש הן לקונצרטים חיים והן להקלטות וגלריה להצגת תערוכה קבועה ותערוכות מתחלפות של פריטי אמנות ופריטי ארכיון של חברי האקדמיה ושל אמנים נבחרים, ובפרט תערוכה שנתית להצגת פריטים מאת חברים חדשים שנבחרו לשורותיה.

== היסטוריה ==
האקדמיה נוסדה כתהליך מיזוג של מוסדות קודמים. ב-1865 נוסד בבוסטון האיגוד האמריקאי למדעי החברה (American Social Science Association) שבו היו חברים חוקרים בתחומי החינוך, האמנות, המשפט, הכלכלה ובריאות הציבור. ארגון זה מוזג ב-1898 לתוך המכון הלאומי לאמנויות ולספרות (NIAL; National Institute of Arts and Letters) שנוסד בניו יורק באותה שנה וכלל 150 גברים בעלי הישגים בולטים בתחומי האמנות והספרות (במובנה הרחב, כלומר כולל ספרות עיונית). ב-1904 שונה הרכב המכון הלאומי ונקבע שהוא יכלול 50 חברים בכירים ("האקדמיה האמריקאית לאמנויות" (American Academy of Arts; AAA), ברוח האקדמיה הצרפתית) ו-200 חברים פעילים אחרים ("המכון"). בחירת אדם לאקדמיה התפרשה למעשה כפרס הצטיינות של המכון הלאומי לאמנויות ולספרות. בין שבעת החברים הראשונים שנבחרו לאקדמיה נמנו הסופרים מארק טוויין וג'ון היי והמלחין אדוארד מקדואל. בשנת 1916 קיבל הקונגרס של ארצות הברית החלטה לפיה נכללה האקדמיה כאחד מן "המוסדות הפטריוטיים" (title 36; chapter 74).

ב-1976 שונה הרכבן של NIAL ו-AAA ליצירת האקדמיה האמריקנית לאמנויות ולספרות שכוללת עד 250 חברים אמריקאים ועוד 75 חברים זרים "לשם כבוד". ב-1993 בוטלה החברות הזרה. נהוג שמצבת החברים עומדת בדיוק על 250, כך שעם מותו של חבר, נבחר במקומו חבר אחר.

== משכן האקדמיה ==
ב-1923 עברה האקדמיה למשכנה ב-Audubon Terrace, שתוכנן במיוחד עבורה על ידי האדריכל חבר האקדמיה, ויליאם מיטשל קנדאל. הבניין הראשון שנחנך כלל את אגפי הספרייה, הארכיון, חדרי הכינוסים וגלריות. ב-1930 נחנך הבניין השני, הכולל אודיטוריום בן 730 מושבים וגלריה גדולה, בתכנונו של קאס גילברט.

== פרסים, אותות ומלגות נבחרים ==
האקדמיה מחלקת 70 פרסי עידוד, אותות הצטיינות ומלגות לחבריה וליוצרים אחרים. הפרסים הראשונים שהוענקו (החל ב-1909) היו מדליות הזהב של האקדמיה. בין הפרסים ניתן למנות את:
{| class="wikitable" border="1"
! שם הפרס !! שם הפרס באנגלית !! סיבות לקבלת הפרס !! סכום !!זוכים בולטים
|-
|מדליית זהב לספרות עיון וביקורת || <div class="mw-content-ltr">American Academy of Arts and Letters Gold Medal - Belles Lettres and Criticism</div> ||מכלול יצירה בספרות עיון וביקורת || ||וולטר ליפמן, הרולד בלום, ג'ואן דידיון
|-
|מדליית זהב לציור || <div class="mw-content-ltr">American Academy of Arts and Letters Gold Medal - Painting</div> ||מכלול יצירה בציור || || אדוארד הופר, וילם דה קונינג, סיי טוומבלי
|-
| מדליית זהב לביוגרפיות || <div class="mw-content-ltr">American Academy of Arts and Letters Gold Medal - Biography</div> ||מכלול יצירה בכתיבת ביוגרפיות || ||דייוויד מק'קלו 
|-
|מדליית זהב לספרות בדיונית || <div class="mw-content-ltr">American Academy of Arts and Letters Gold Medal - Fiction</div> ||מכלול יצירה בספרות || ||אדית וורטון, ויליאם פוקנר, פיליפ רות
|-
|מדליית זהב לפיסול || <div class="mw-content-ltr">American Academy of Arts and Letters Gold Medal - Sculpture</div> ||מכלול יצירה בפיסול || ||לואיז בורז'ואה, לואיז נבלסון
|-
|מדליית זהב להיסטוריה || <div class="mw-content-ltr">American Academy of Arts and Letters Gold Medal - History</div> ||מכלול יצירה בכתיבת היסטוריה|| ||ברברה טוכמן, ג'ורג' קנאן, פיטר גיי
|-
|מדליית זהב לארכיטקטורה || <div class="mw-content-ltr">American Academy of Arts and Letters Gold Medal - Architecture</div> ||מכלול יצירה באדריכלות ואדריכלות נוף || ||פרנק לויד רייט, מיס ואן דה רוהה, פרנק גרי
|-
|מדליית זהב לשירה || <div class="mw-content-ltr">American Academy of Arts and Letters Gold Medal - Poetry</div> ||מכלול יצירה בשירה || ||ג'ון אשברי, מארק סטרנד, לואיז גליק
|-
|מדליית זהב למוזיקה || <div class="mw-content-ltr">American Academy of Arts and Letters Gold Medal - Music</div> ||מכלול יצירה בהלחנה || ||וולטר דאמרוש, איגור סטרווינסקי, אהרן קופלנד, ג'ורג' קראמב
|-
|מדליית זהב לדרמה || <div class="mw-content-ltr">American Academy of Arts and Letters Gold Medal - Drama</div> ||מכלול יצירה במחזאות || ||יוג'ין או'ניל, ארתור מילר, ליליאן הלמן
|-
|מדליית זהב לאמנות גרפית || <div class="mw-content-ltr">American Academy of Arts and Letters Gold Medal - Graphic Art</div> ||מכלול יצירה באמנות גרפית || ||ג'ורג' גרוס, בן שאן, סול סטיינברג
|-
| פרס עבור שירות בולט לאמנות || <div class="mw-content-ltr">Award for Distinguished Service to the Arts</div> || מוענק לאזרח ארצות הברית שהעניק שירות בולט לאמנויות || || ליאון בוטשטיין
|-
| פרס ג'ימי ארנסט || <div class="mw-content-ltr">The Jimmy Ernst Award</div> || פרס מפעל חיים לפיסול או ציור || 5000$ || פיטר אגוסטיני, קרולי סנימן, לינדה בנגליס
|-
| פרס בנג'מין ה' דאנקס || <div class="mw-content-ltr">Benjamin H. Danks Award</div> || פרס ליוצרים צעירים מצטיינים. מוענק בסבב למלחין, מחזאי וסופר || 20,000$ ||
|-
| פרס א.מ. פורסטר || <div class="mw-content-ltr">E. M. Forster Award</div> || פרס ליוצרים אנגלים צעירים, לביקור ושהיה בארצות הברית || 15,000$ || שיימוס היני, ג'וליאן בארנס, ג'נט וינטרסון
|-
|מדליית ויליאם דין הוולס || <div class="mw-content-ltr">William Dean Howells Medal</div> || מוענקת כל חמש שנים (החל מ-1925) לרומן האמריקאי הבולט || ||האדמה הטובה (פרל בק), בילי באתגייט (א"ל דוקטורוב), תת-עולם (דון דלילו)
|-
| פרס צ'ארלס אייבס || <div class="mw-content-ltr">Charles Ives Prize</div> || שש מלגות ושני מעמדי "עמית" בשנה למוזקאי (מלחין או מבצע) || מלגה: 7,500$; עמית: 15,000$; אופרה: 50,000$; מלגת קיום: 200,000$ ||
|-
| מלגת מילדרד והרולד שטראוס || <div class="mw-content-ltr">The Mildred and Harold Strauss Livings</div> || מלגת קיום לסופר || 50,000$ לשנה למשך חמש שנים || ריימונד קארבר, ג'סמין וורד
|}

== קישורים חיצוניים ==

* 

* [https://www.aaa.si.edu/collections/american-academy-arts-and-letters-records-6959 American Academy of Arts and Letters records, 1864-1942]

==הערות שוליים==

*
קטגוריה:מנהטן: מבנים
קטגוריה:ארצות הברית: ארגונים
קטגוריה:ארצות הברית: תרבות